cyanic-selkie/wikianc huggingface dataset:
Սեչքին Օզդեմիր
Կենսագրություն
Սեչքին Օզդեմիրը ծնվել է 1981 թվականի օգոստոսի 25-ին Ստամբուլում։ Ավարտել է Քոջաելիի համալսարանի տնտեսագիտության ֆակուլտետը։ 2000 թվականին իր կարիերան սկսել է ռադիոյում, որտեղ վարել է երաժշտական հաղորդում Red Fm-ով, իսկ 2002- 2004 թվականներին վարել է Brainstorm ռադիոշոուն։ 2004 թվականին Սեչքինը վարել է ինտերակտիվ շոու My Radio-ով։ Զուգահեռաբար աշխատել է որպես դիջեյ և հաղորդավար՝ Ստամբուլի էլիտար ակումբներում։
Բացի ռադիոյում աշխատելուց, Սեչքինը նկարահանվել է նաև գովազդներում, իսկ 2008 թվականին նկարահանվել է «Վայրի վարդը» հեռուստասերիալում։ 2011 թվականին խաղացել է Իլյասի դերը «Կարմիր գլխաշոր» հեռուսատսերիալում, իսկ հաջորդ տարի մարմնավորել է իտալացի փախստական Լուկային՝ Հոյակապ դար հեռուստասերիալում ։ Այնուհետև նկարահանվել է «Սիրո պատմություն», «Մեղագործը», «Սիրո տառապանքը» և «Վարձու սեր» հեռուստասերիալների գլխավոր դերերում ։
Անձնական կյանք
2016 թվականին նշանվել է դերասանուհի Դերյա Շենսոյի հետ, որի հետ հանդիպում է 2014 թվականից ։ 2016 թվականի նոյեմբերին զույգը հայտարարեց բաժանման մասին։
Ծանոթագրություններ
Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Թուրք հեռուստադերասաններ Կատեգորիա:Ստամբուլում ծնված դերասաններ
Անգլո-եթովպիական համաձայնագիր (1944)
Անգլո–եթովպիական 1944 թվականի համաձայնագիրը ստորագրվել է դեկտեմբերի 19-ին Ադիս Աբեբայում՝ երկու տարի ժամկետով, երբ լրացել է 1942 թվականի անգլո-եթովպիական համաձայնագրի գործողության ժամկետը։ Այն նախատեսում էր Մեծ Բրիտանիայի կողմից Եթովպիայի ինքնիշխանության լիակատար ճանաչում և Ջիբութի-Ադիս-Աբեբա երկաթուղու կառավարման փոխանցումը Եթովպիայի իշխանություններին երեք ամիս անց (պայմանով, որ Եթովպիայի կառավարությունը կկարողանա երաշխիքներ տրամադրել երկաթուղու անխափան գործունեության ապահովման համար)։ Բրիտանական կառավարությունը հրաժարվում էր դիվանագիտական առաջնահերթության իրավունքից և Եթովպիայում այլ պետությունների խորհրդականների նշանակման կամ հաստատման բացառիկ իրավունքից, սակայն համաձայնագիրը հաստատում էր, որ գործողության ընթացքում, այսինքն մինչև 1946 թվականի դեկտեմբերի 19-ը, բրիտանական ռազմական վարչակազմը լիովին պահպանվում է Օգադեն նահանգում և, այսպես կոչված, Պահեստային գոտում, որոնք հարում էին Սոմալիին և կազմում էին Եթովպիայի տարածքի մեկ երրորդը։ Եթովպիան նաև բրիտանական կառավարությանը թույլատրում էր կանոնավոր օդային հաղորդակցություն հաստատել իր տարածքի վրա և իր վրա էր վերցնում վայրէջքի հարթակների գործունեության ապահովումը և դրանց պատշաճ պահպանությունը։ Բանակցությունների ընթացքում Եթովպիան հրաժարվել է 1 մլն ֆունտ ստեռլինգի չափով անվերադարձ գումար ստանալու Մեծ Բրիտանիայի առաջարկից, քանի որ Եթովպիայի կառավարությունն իր ինքնիշխանության հետ անհամատեղելի է համարել գումարի փոխանցման հետ կապվող պարտավորությունը՝ ստեղծել երկրի զարգացման խորհուրդ, որը կներառի և՛ բրիտանացի, և՛ եթովպացի մասնագետներին ։
Հետևանքներ
1944 թվականի անգլո-եթովպիական համաձայնագիրը կնքվել է երկու տարով, սակայն պայմանագրով նախատեսված ժամկետի ավարտից հետո Մեծ Բրիտանիան իր զորքերը դուրս չի բերել Եթովպիայի տարածքից ։ 1949 թվականին բրիտանական օկուպացիոն վարչակազմը ստեղծել է Օգադենի բրիտանական պրոտեկտորատը, որը գոյություն է ունեցել մինչև 1954 թվականը ։ Բրիտանական զորակազմն Օգադենից դուրս է բերվել միայն 1955 թվականին ։
Примечания
Կատեգորիա:1944 քաղաքականությունում Կատեգորիա:Երկրորդ համաշխարհային պատերազմի պայմանագրեր
Azadliq
Ազադլիք (Azadliq, «Ազատություն»), ադրբեջանական հասարակական-քաղաքական օրաթերթ։
Պատմություն
Օրաթերթը հիմնադրվել է 1989 թվականին Ադրբեջանի ժողովրդական ճակատի կողմից՝ որպես շաբաթաթերթ։ Պարբերականի առաջին համարը լույս է տեսել 1989 թվականի դեկտեմբերի 24-ին։ Թերթի առաջին խմբաագիրը եղել է Նադժաֆ Նադժաֆովը (1989-1991)։ Նրա տեղակալը եղել է Ադալեթ Թագիրզադեն։
2003 թվականից թերթի գլխավոր խմբագիրն է Գանիմաթ Զահիդը։
Մրցանակներ
2009 թվականին թերթը ստացել է Գերդ Բուցերիուսի «Արևելյան Եվրոպայի ազատ մամուլ» մրցանակ (Gerd Bucerius-Förderpreis Freie Presse Osteuropas)` ստանալով որպես պարգև 30000 եվրո ։
Արտաքին հղումներ
Կատեգորիա:Ադրբեջաներեն թերթեր Կատեգորիա:Ադրբեջանի թերթեր
Գանաթլեբա
Գանաթլեբա (განათლება), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 376 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Պյուժե Տենիե
Կոմունայի տարածքը կազմում է 9.76 կմ², 2006 թվականին բնակչությունը կազմել է 1836 մարդ աճի միտումով, 2012 թվականին՝ 1840 մարդ, բնակչության խտությունը՝ 188.5 մարդ/կմ²։
Բնակչություն
Համայնքի բնակչությունը 2011 թվականին կազմել է 1820 մարդ, 2012 թվականին՝ 1840 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 1059 բնակիչներից 736-ը եղել են տնտեսապես ակտիվ, 323-ը՝ ոչ ակտիվ (ակտիվության գործակիցը կազմել է 69.5 %, 1999 թվականին եղել է 69.6 %: Աշխատունակ տարիքի 736 ակտիվ բնակիչներից աշխատում էին 675-ը (351 տղամարդ և 324 կին), 61 հաշվառված էին որպես գործազուրկ (31 տղամարդ և 30 կին)։ Աշխատունակ տարիքի 76 ոչ ակտիվ բնակիչներից 116-ը եղել են աշակերտներ կամ ուսանողներ, 76-ը՝ թոշակառուներ, իսկ 131-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 712 հարկատու տնային տնտեսություններ, որտեղ ապրում էր 1654 մարդ։ 16 հարկատուին բաժին ընկնող շահույթը կազմել է 725 եվրո ։
Արտաքին հղումներ
Կատեգորիա:Ֆրանսիայի կոմունաներ
Օսմանյան կայսրության վերացում
Օսմանյան կայսրության վերացման մասին ակտով Թուրքիայի մեջլիսը 1922թ-ի նոյեմբերի 1-ին վերջ դրեց Օսմանյան կայսրության գոյությանը, որը հիմնադրվել էր 1299 թվականին։ 1922 թվականի նոյեմբերի 11-ին Լոզանի կոնֆերանսի ժամանակ, ճանաչվեց Թուրքիայի տարածքում Անկարա կենտրոնով Թուրքական մեծ ազգային ժողովի ինքնավարությունը։ Վեջին սուլթան Մուհամմեդ VI-ը լքեց օսմանյան մայրաքաղաքը՝ Ստամբուլը 1922 թվականի նոյեմբերի 17-ին։ Իրավական հիմքերը ամրապնդվեցին Լոզանի պայմանագիրը կնքելուց հետո 1923 թվականի հուլիսի 24-ին։
Օսմանյան կայսրության անկումը
Օսմանյան կայսրությունը հռչակվել է Օսման I-ի կառավարման ժամանակ, ով էլ համարվում է կայսրության հիմնադիրը։ Նրա ընտանիքը և սերունդները կառավարեցին ամբողջ կայսրությունը սկսած 1299 թվականից՝ կայսրության ամբողջ պատմության ընթացքում։ Օսմանյան դինաստիան՝ սուլթանի գլխավորությամբ, ուներ իշխանություն բոլոր քաղաքական միավորումների և կազմակերպությունների նկատմամբ։ Սուլթանը միակ և բացարձակ ռեգենտն էր, ով նաև երկրի և իշխող կառավարության ղեկավարն էր։ Մեծն վեզիրները և քաղաքական համակարգը գործում էին սուլթանի անմիջական վերահսկողության ներքո։
Լոզանի կոնֆերանսին մասնակցելու համար հրավեր էր ուղարկվել, ինչպես Ստամբուլի կառավարությանը, այնպես էլ Անկարայի։ Մուստաֆա Քեմալ Աթաթուրքը համոզված էր, որ միայն Անկարայի կառավարությունը պետք է մասնակցի Լոզանի կոնֆերանսին ։ 1922 թվականի նոյեմբերի 1-ին Մեծ ազգային ժողովը ճանաչեց սուլթանական կառավարությունը Ստամբուլում անօրինական։ Մեծ ազգային ժողովը նաև ընդունեց որոշում, որ Ստամբուլը դադարում է համարվել Թուրքիայի մայրաքաղաք, և մայրաքաղաքը տեղափոխվում է Անկարա ։ Բացի այդ նրանք հայտարարեցին, որ սուլթանությունը վերացվել է երկրում ։ Սուլթանության վերացումով փակվեց Օսմանյան կայսրության պատմության վերջին էջը։ Բանաձևին ծանոթանալուց հետո, Մուհամմեդ VI-ը փնտրում էր օթևան՝ բրիտանական ռազմական նավի վրա ։ Այն բանից հետո, երբ Մուհամմեդ VI-ը փախավ, կառավարության մնացած նախարարները ընդունեցին նոր քաղաքական իրականությունը։ Չկա ինչ-որ մի պաշտոնական փաստաթուղթ, որը հայտարարել է Օսմանյան կայսրության կապիտուլյացիան։ Լոզանի կոնֆերանսը, որը տեղի է ունեցել 1922 թվականի նոյեմբերի 11-ին ճանաչեց թուրքական մեծ ազգային ժողովի իրավահաջորդ լինելը ՝ Օսմանյան կայսրության։ Վերջին սուլթան Մուհամմեդ VI-ը լքեց Կոստանդնուպոլիսը 1922 թվականի նոյեմբերի 17-ին։
600 անունից բաղկացած ցուցակ ներկայացվեց Լոզանի կոնֆերանս։ Այդ ցուցակում ներառված անձինք պետք է հայտարարվեին Persona Non Grata: Այդ ցանկում հիմնականում ներառված էին Օսմանյան կայսրության էլիտան։ Լոզանում բանակցությունների արդյունքում, այդ թիվը կրճատվեց 150-ի, և համաձայնագիրը կնքվեց 1923 թվականի հուլիսի 24-ին։
Հունահպատակ, բուլղարահպատակ և սերբահպատակ բնակչությունը լքեց կայսրության սահմանները, իսկ ալբանացիները և հայերի մի մասը կոտորվեցին կամ քշվեցին կայսրության ծայրամասերը։ Բնիկ հայ և հույն բնակչությունը ենթարկվեց կոտորածի թե Սուլթանության և թե Քեմալական Թուրքիայի կառավարության կողմից 1915- 1922 թվականներին։ 1922 թվականից հետո մնացած բնակչությունը կամ թուրքական կամ էլ քրդական էթնոսի ներկայացուցիչներ էին։ Մուստաֆա Քեմալ Աթաթուրքը հռչակեց Թուրքիան որպես հանրապետություն 1923 թվականի հոկտեմբերի 29-ին։
Ծանոթագրություններ
Կատեգորիա:Օսմանյան կայսրություն Կատեգորիա:Թուրքիայի պատմություն Կատեգորիա:Մուսթաֆա Քեմալ Աթաթուրք Կատեգորիա:1922 թվականն Օսմանյան կայսրությունում Կատեգորիա:Թուրքիայի անկախության պատերազմ Կատեգորիա:Օսմանյան կայսրության պատմություն
Լևոն Զոհրաբյան
Լևոն Բոգդանի Զոհրաբյան, հայ դերասան։
Կենսագրություն
Լևոն Զոհրաբյանը ծնվել է հարուստ ընտանիքում։ Հաճախել է ռուսական ուսումնարան։ Դարասկզբի Բաթումը հայկական խոսքի ու մշակույթի քաղաք է եղել։ Ամենից առաջ՝ թատրոնով։ Ապագա դերասանը բեմական նախափորձերն արել է Բաթումի ռուսական թատերախմբում։ Երկու-երեք տարի այս խմբում աշխատելը (1910-1913 թթ.), ապա և ռուսական թատերական ստուդիայում ուսանելը (1919-1921 թթ.) նրա մեջ խորացնում են ռուսական դերասանական դպրոցի նախասիրությունը։ 1913 թ. Զոհրաբյանը դառնում է հայկական թատերախմբի դերասան։ Հայ մշակույթի և աշխատանքի հանդեպ սերը մղում են դերասանին հաղթահարել հայերենի թերի իմացությունը և հանդես գալ հայ բեմում։ Լենինականի թատրոն հրավիրվելուց առաջ Զոհրաբյանը փորձառու դերասան էր։ Երկրորդ պետթատրոնում, ուր անցավ Զոհրաբյանի հետագա ստեղծագործական կյանքը, նրան դարձրեց առաջնակարգ դերասան ։
Տուրիակո
Տուրիակո (Turriaco), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Գորիցիա գավառում։
Բնակչությունը կազմում է 2652 մարդ 2008 թվականի մարդահամարի տվյալների, բնակչության խտություն՝ 487 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 34070։ Հեռախոսային կոդ՝ 0481։
Սուրբ Ռոխը համարվում է բնակավայրի հովանավոր սուրբը։
Ժողովրդագրություն
Բնակչության աճ
Արտաքին հղումներ
Կատեգորիա:Իտալիայի բնակավայրեր
Զիզառնու Գելի ձոր
Զիզառնու Գելի ձոր, գետակ Արևմտյան Հայաստանում, Բիթլիսի նահանգի, Մուշի գավառում, Մուշ քաղաքից հարավ-արևմուտք, Սեմալ գյուղի մոտակայքում ։
Գանջալա
Գանջալա (განჯალა), գյուղ Վրաստանում։ Գտնվում է Կախեթի մարզի Լագոդեխի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2243 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Խղճի թելադրանքով
«Խղճի թելադրանքով» (Hacksaw Ridge), ռեժիսոր Մել Գիբսոնի իրական դեպքերի վրա հիմնված զինվորական դրաման։ Էկրան է բարձրացել 2016 թվականին։ Մել Գիբսոնի 5-րդ ռեժիսորական աշխատանքն է։ Նկարահանումների սկիզբը հայտարարված էր 2014 թվականի նոյեմբերը։ ԱՄՆ-ում պրեմիերան կայացել է 2016 թվի նոյեմբերի 4-ին, Հայաստանում ՝ 2016 թվի նոյեմբերի 17-ին։
Ֆիլմը առաջադրվել է 3 «Ոսկե Գլոբուս», 6 «Օսկար» և 5 BAFTA:
Սյուժե
Նկարի հիմքում զինվորական Դեսմոնդ Դոսի իրական պատմությունն է, պատերազմի հերոսի ու առաջին խղճի թելադրանքով մերժողի, ով ստացել է բարձր զինվորական Ամերիկյան Պատվո Պարգև։ Իր կրոնական համոզմունքներով, 7-րդ օրվա ադվետիստ, նա չի համաձայնվում զենք կրել ու սպանել հակառակորդին, ինչի համար որոշվում է նրան ուղարկել սան-մասնաշենք։ Դառնալով բժիշկ, Դոսսը էվակուացնում է կրակի գծից վիրավորներին, չվախենալով զոհվել։ Նա նույնպես վիրավորվում է նռնակի կտորից, ավելի ուշ սնայպերական փամփուշտից, երբ փրկում էր առաջին գծի զինվորներին։ Օկինավայի ճակատամարտի ժամանակ փրկում է 75 մարդու։ Մի քանի լուրջ վնասվածքներ ստանալով, Դոսսը նորից ու նորից քայլում է մահին ընդառաջ, փնտրելով նրանց, ովքեր օգնության կարիք ունեն։
Արտաքին հղումներ
Կատեգորիա:2016 ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Անգլերեն ֆիլմեր Կատեգորիա:Lionsgate ֆիլմեր Կատեգորիա:Ամերիկյան դրամա ֆիլմեր Կատեգորիա:2010-ականների դրամա ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:Summit Entertainment ֆիլմեր Կատեգորիա:Մել Գիբսոնի ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ամերիկյան ռազմական ֆիլմեր Կատեգորիա:Ավստրալիական դրամա ֆիլմեր Կատեգորիա:Ավստրալիական կենսագրական ֆիլմեր Կատեգորիա:2010-ականների ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Ամերիկյան պատմական ֆիլմեր
Իրյո Վյայսյալյա
Հայտնի մաթեմատիկոս Կալե Վյայսյալյայի և օդերևութաբան Վիլխո Վյայսյալյայի եղբայրը։ Տաղանդավոր աստղագիտության ջատագով, կազմակերպել է սիրողական աստղագիտական միություններ Հելսինկիում և Տուրկուում։
Հայտնի է նաև որպես էսպերանտո լեզվի միջազգային շարժման ակտիվ անդամ, որոշ ժամանակ ղեկավարել է Գիտնական էսպերանտիստների միջազգային միությունը ։
Կենսագրություն
Ծնվել է 1891 թվականի սեպտեմբերի 6-ին Ուտրայում, Կոնտոլախտի, որն այդ ժամանակ մտնում էր Ռուսական կայսրության Մեծ ֆիննական դքսության կազմը։ Ավարտել է Հելսինկիի համալսարանը, ապա աշխատել է որպես մաթեմատիկոս ապահովագրական կազմակերպությունում և հետագայում 1918-1923 թվականներին՝ Ֆիննական գեոդեզիական ինստիտուտում։
1923 թվականից աշխատել է Տուրկուի համալսարանում (1925-1951 թվականներին ֆիզիկայի պրոֆեսոր, և 1927-1961 թթ. նույնպես կատարել է աստղագիտության պրոֆեսորի պարտականությունները)։
1951 թվականին Տուրկուի համալսարանին առընթեր ստեղծել է աստղագիտական-օպտիկական ինստիտուտ (Տուորլա աստղադիտարան ) և եղել է նրա տնօրենը մինչև իր մահը։ Ֆիննական գիտությունների ակադեմիայի և Ֆինլանդիայի ակադեմիայի անդամ (1951)։
Արտաքին հղումներ
Կատեգորիա:Ֆինն աստղագետներ Կատեգորիա:Աստերոիդ հայտնաբերողներ Կատեգորիա:20-րդ դարի աստղագետներ Կատեգորիա:Գիսաստղ հայտնաբերողներ Կատեգորիա:Հելսինկիի համալսարանի շրջանավարտներ
Երևանի մաթեմատիկական մեքենաների գիտահետազոտական ինստիտուտ
Երևանի մաթեմատիկական մեքենաների գիտահետազոտական ինստիտուտը (ԵրՄՄԳՀԻ) գիտահետազոտական կենտրոն է Երևանում։ ԵրՄՄԳՀԻ-ն Խորհրդային Միության առաջատար գիտահետազոտական և զարգացման ինստիտուտներից է եղել, որը մի շարք բարձր տեխնոլոգիական ոլորտների, ինչպես փոքր և միջին չափի համակարգիչները և բարձր հուսալիությամբ հաշվողական համալիրների ստեղծման, առաջատարներից է հանդիսացել։
Պատմություն
Ինստիտուտը հիմնվել է 1956 թվականին ըստ ԳԱԱ-ի նախաձեռնության և ՀՍՍՀ կառավարության հատուկ որոշմամբ։ Մինչ 1990 թվականի վերջերը ինստիտուտն ունեցել է 7000 հոգի աշխատակազմ, և տեղեկատվական համակարգերի նախագծման և զարգացման ոլորտում համարվել երկրորդը Խորհրդային Միության կազմում։
Երևանի մաթեմատիկական մեքենաների գիտահետազոտական ինստիտուտը (ԵրՄՄԳՀԻ) հիմնադրվել է 1956 թ.։ Նրա գործունեության հիմնական ուղղություններն են եղել էլեկտրոնային հաշվիչ մեքենաների (ԷՀՄ), համալիրների, ինչպես նաև ընդհանուր և հատուկ նշանակության ավտոմատ կառավարման համակարգերի մշակումը և ներդրումը տնտեսության մեջ։ Ինստիտուտը իր երկարամյա գործունեության ընթացքում մշակել և ներդրել է չորս սերնդի ԷՀՄ-ներ, համալիրներ և ավտոմատ կառավարման համակարգեր։ Հայաստանի անկախության ձեռքբերումից հետո ԵրՄՄԳՀԻ-ն իր գիտատեխնիկական ներուժն ուղղել է հանրապետության խնդիրների լուծմանը և կուտակել է կառավարման և ինֆորմացիոն համակարգերի նախագծման ու ներդրման մեծ փորձ։ Ինստիտուտում այսօր աշխատում են հաշվողական համակարգերի, մաթեմատիկական ապահովության և էլեկտրոնիկայի բարձր որակավորմամբ մասնագետներ։
Գործունեություն
ԵրՄՄԳՀԻ աշխատանքների ներկայիս հիմնական ուղղություններն են՝ Այսօր ինստիտուտը Հայաստանի սեփականությունը չի հանդիսանում ու աշխատողների քանակը 160-ից ավել չի։
Արտաքին հղումներ
Կատեգորիա:Հայաստանի գիտահետազոտական ինստիտուտներ Կատեգորիա:Համակարգիչ արտադրողներ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Գրեյս Քուլիջ
Գրեյս Քուլիջ (Grace Coolidge, ), ԱՄՆ 30-րդ նախագահ Քալվին Քուլիջի կինը՝ ԱՄՆ առաջին տիկինը 1923-1929 թվականներին։
Կենսագրություն
Ծնվել է Վերմոնտի Բերլինգտոն քաղաքում, ինժեներ-մեխանիկ և շոգենավերի տեսուչ Էնդրյու Իսակլեր Գուդհյուի (1848-1923) և Լեմիրա Բարրեթ Գուդհյու (1849-1929) ընտանիքում։ 1902 թվականին Գրեյսն ավարտել է Վերմոնտայի համալսարանը, որտեղ նա եղել է «Փի-Բետա-Ֆի» կանանց ակումբի հիմնադիրն ու ղեկավարը։
1903 թվականի օրերից մեկի ժամանակ, երբ նա ջրում էր ծաղիկները, պատուհանից տեսավ սափրվող Ջոն Քուլիջին՝ ներքնազգեստով և գլխարկով։ Որոշ ժամանակ անց նրանք ծանոթացան։ Գրեյսի առույգությունն ու հմայքը հիանալի կերպով լրացնում էր Քուլիջի զսպվածությունը։ 1905 թվականի ամռանը Քուլիջը նրան ամուսնության առաջարկություն արեց։ Հարսանիքը տեղի է ունեցել 1905 թվականի հոկտեմբերի 4-ին։
Ամուսինները երկու որդի են ունեցել․
Առաջին տիկին
Որպես առաջին տիկին, նա եղել է հայտնի տիրուհի։ Նա նաև առաջին տիկին էր, որը ելույթ էր ունենում ձայնային կինոքննադատներում ։
Մահ
Գրեյս Քուլիջը մահացել է 1957 թվականի հուլիսի 8-ին 78 տարեկան հասակում։ Նա թաղված է իր ամուսնու կողքին ։
Ծանոթագրություններ
Կատեգորիա:ԱՄՆ-ի առաջին տիկիններ
Չա Ըն Ու
Չա Ըն Ու (차은우, ի ծնե՝ Լի Դոն Մին (이동민), )՝ հարավկորեացի դերասան, երգիչ, պարող և մոդել, առավել հայտնի է որպես Չա Ըն Ու ( 차은우) : Հարավկորեական Astro խմբի անդամ է։
Վաղ կյանքը, կրթությունը
Չա Ըն Ուն ծնվել է 1997 թվականի մարտի 30-ին, Գունփոում, Հարավային Կորեայում ։
Տարրական կրթությունն ստացել է Ֆիլիպիններում։ Սովորել է Սուրիի միջին, ապա ավագ դպրոցներում։ Հանլիմի արվեստի դպրոցի շրջանավարտ (2016 թվական) ։ Սոնգյուգվան հմալսարանի ուսանող, հմտությունը՝ կատարողական արվեստներ ։
2013—2015. Կարիերայի սկիզբը
2015 թվականին Astro խմբի մասնակիցների հետ նկարահանվել է «Շարունակելի» վեբ-դրամայում ։
2016 թվական. ASTRO-ի դեբյուտը, մենակատարությունը և հայտնիությունը
2016 թվականի փետրվարի 23-ին Astro-ն առաջին անգամ ելույթ է ունեցել Spring Up մինի ալբոմով։ Նույն թվականի օգոստոսին Չան Ըն Ուն մասնակցել է Replies That Make Us Flutter շոուին ։ Սեպտեմբերին նորից մասնկացել է Չուսոկի Boomshakalaka հաղորդման մեջ ։
2016 թվականից մինչև 2018 թվականը Կիմ Սե Ռոնի և Լի Սու Մինի հետ եղել է ''Show! Music Core-''ի հաղորդավար ։
2016 թվականին նկարահանվել է «Իմ հատուկ ռոմանտիկ բաղադրատոմսը» վեբ-դրամայում ։
2019 թվականին Սին Սեգյոնի հետ խաղացել է «Սկսնակ պատմաբան Գու Հե Ռյոն» պատմական ֆիլմում ։
2020-2021 թվականներին Մուն Գա Յոնի և Հվան Ին Յոպի հետ նկարահանվել է tvN հեռուստաալիքի «Ճշմարիտ գեղեցկություն» ռոմանտիկ կատակերգական դրամայում։
Ծանոթագրություններ
Կատեգորիա:Մարտի 30 ծնունդներ Կատեգորիա:1997 ծնունդներ Կատեգորիա:Հարավկորեացի դերասաններ Կատեգորիա:Հարավկորեացի երգիչներ Կատեգորիա:Հարավկորեացի մոդելներ Կատեգորիա:Հարավկորեացի պարողներ Կատեգորիա:Հարավկորեացի կինոդերասաններ Կատեգորիա:21-րդ դարի երգիչներ Կատեգորիա:Հարավկորեացի հաղորդավարներ
Արտաշիրմում
Արտաշիրմում, արտագերեզմանում, էքսհումացիա, դիակի դուրսբերում շիրմից։ Հայաստանի օրենսդրությամբ արտաշիրմում կատարվում է քննչական մարմինների որոշմամբ, անկախ թաղման վաղեմությունից, երբ դատաբժշկական հետազոտման ենթակա դին թաղվել է առանց դիահերձման, հետազոտումը արվել է սխալ, անբավարար, կամ երևան են եկել գործի հետ առնչվող նոր հանգամանքներ։ Արտաշիրմումման մասին քննիչը ընթերականների ներկայությամբ կազմում է մանրամասն արձանագրություն, կատարում լուսանկարահանումներ, իսկ դատաբժշկական փորձագետը՝ եզրակացություն արտաշիրմումի արդյունքների մասին։
Օրգանական քիմիա
Օրգանական կոչվում են այն միացությունները, որոնց բաղադրության մեջ մտնում է ածխածին տարրը։ Ածխածնի բնական և սինթետիկ միացությունների մեծամասնությունը օրգանական է և դրանք  ուսումնասիրում  է օրգանական քիմիան։ Ածխածնի պարզագույն միացությունները՝ օքսիդները, ածխաթթուն ու իր աղերը և  որոշ այլ միացություններ ընդունված է դասել անօրգանական միացություններին :
Օրգանական քիմիան քիմիայի մեծ և ինքնուրույն բաժին է, որի առարկան   հանդիսանում   է  ածխածնի միացությունների քիմիան և դրանց կառուցվածքը, հատկությունները, ստացման եղանակները, գործնական  կիրառման հնարավորությունները։ Գործնականորեն անհնար է որոշակի սահման դնել օրգանական և անօրգանական  քիմիաների միջև  : XIX դ. սկզբին օրգանական քիմիան առանձնացվել է որպես ինքնուրույն գիտություն։ Դրան նպաստել  է   մեծ քանակությամբ օրգանական նյութերի հայտնաբերումն ու ուսումնասիրումը, հատկապես այնպիսիք, որոնք անջատվել են բույսերից և կենդանիների օրգանիզմներից։ XIX դ. առաջին կեսին օրգանական նյութերը առաջին անգամ ստացվել են սինթետիկ եղանակով :
Օրգանական նյութերը մեծ դեր են խաղում մարդու կյանքում ու  գործնական   գործունեությունում։ Նշենք արդյունաբերական կարևորագույն ճյուղերը, որոնք արտադրում են օրգանական նյութեր կամ  վերամշակում    են       օրգանական     հումք, կաուչուկի, ռետինի,   խեժերի,  պլաստմասանների,   մանրաթելերի արտադրություն, նավթատեխնիկական, սննդի, դեղագործական, լաքաներկերի արդյունաբերություն և  այլն։ Մեր  դարում բացառիկ մեծ նշանակություն է ստացել բարձրամոլեկուլային միացությունների՝ պոլիմերների, արտադրությունը :
Օրգանական միացությունների առանձնահատկությունները
Ի տարբերություն անօրգանական նյութերի օրգանական  նյութերն   ունեն   մի   շարք   բնորոշ առանձնահատկություններ։ Ամենից առաջ ածխածնի ատոմները ընդունակ են միանալու  իրար  հետ՝ առաջացնելով շղթաներ կամ օղակներ, որն այնքան էլ բնորոշ չէ անօրգանական միացություններին։ Դա օրգանական միացությունների բազմազանության պատճառներից մեկն է։
Օրգանական մոլեկուլներում ատոմների միջև կապը կովալենտային է։ Ուստի օրգանական նյութերը  սովորաբար հանդիսանում են ոչ էլեկտրոլիտներ։
Եթե իոնային (անօրգանական) միացությունները հեշտությամբ ջրում դիսոցվում են իոնների և դրանց  միջև ռեակցիաները ընթանում են շատ արագ, ապա պարզ (միակի) C-C և C-H կապեր պարունակող օրգանական նյութերը ռեակցում են իրար հետ մեծ դժվարությամբ կամ ընդհանրապես չեն փոխազդում։
Օրգանական միացությունները 400-600°С տաքացնելիս ամբողջապես քայքավում և ածխանում  են, իսկ  թթվածնի ներկայությամբ՝ այրվում։ Դա բացատրվում է ածխածնի ատոմների միջև կապերի համեմատաբար ոչ  մեծ ամրությամբ (355,6 կջ/մոլ)։
Օրգանական միացությունների կարևոր առանձնահատկությունը հանդիսանում է այն, որ դրանց մոտ շատ տարածված է իզոմերիայի երևույթը։
Ածխածնի ատոմի առանձնահատկությունը բացատրվում է իր կառուցվածքով՝ այն  ունի  չորս   արժեքական էլեկտրոններ։ Ածխածնի ատոմները այլ ատոմների, ինչպես նաև իրար հետ, առաջացնում են ընդհանուր էլեկտրոնային զույգեր։ Ընդ որում ածխածնի յուրաքանչյուր ատոմի արտաքին մակարդակում գտնվում են ութ էլեկտրոններ, որոնցից չորսը միաժամանակ պատկանում են այլ ատոմների։
Օրգանական քիմիայում սովորաբար օգտվում են կառուցվածքային բանաձևերից, քանի որ մոլեկուլում  ատոմներն ունեն տարածական դասավորություն։ Կառուցվածքային բանաձևերը օրգանական քիմիայի լեզուն է։
Կառուցվածքային բանաձևերում կովալենտային կապը նշվում է գծիկով։ Ինչպես և անօրգական միացությունների կառուցվածքային բանաձևերում, յուրաքանչյուր գծիկ նշանակումէ ընդհանուր էլեկտրոնային զույգը, որով ատոմները կապված են մոլեկուլներում։ Օգտագործվում են նաև փորձային և էլեկտրոնային բանաձևեր։ Պատկերենք էթիլենի և ացետիլենի համար համապատասխան բանաձևերը.
Օրգանական քիմիայում օքսիդացման աստիճան հասկացության փոխարեն կիրառվում   է   արժեքականություն հասկացությունը։ Գրգռված վիճակում ածխածնի ատոմի արժեքականությունը միշտ  հավասար  է  չորսի   և  այն առաջացնում է չորս կովալենտային կապ։
Օրգանական միացությունների քիմիական կառուցվածքը Ա.Մ. Բուտլերովի տեսությունը
Կառուցվածքի տեսության հիմնադրույթները հանգում են հետևյալին.
1.Մոլեկուլներում ատոմները իրար հետ միացած են որոշակի  հաջորդականությամբ՝ համապատասխան  իրենց արժեքականությանը։ Ատոմների կապի կարգը կոչվում է քիմիական կառուցվածք։
2.Նյութի հատկությունները կախված են ոչ միայն նրանից, թե ինչ ատոմներ և ինչ քանակությամբ են մտնում դրա մոլեկուլի բաղադրության մեջ, այլ նաև նրանից, թե դրանք ինչ կարգով են միացած իրար հետ, այսինքն մոլեկուլի քիմիական կառուցվածքից։
3.Մոլեկուլ առաջացնող ատոմները կամ ատոմների խմբերը փոխադարձաբար ազդում են մեկը մյուսի վրա, որից  և կախված է մոլեկուլի ռեակցիաունակությունը։
Պարզաբանենք այդ դրույթները։ Մինչ Ա. Մ. Բուտլերովը անհնարին է համարվել մոլեկուլի կառուցվածքը՝ այսինքն ատոմների միջև քիմիական կապի կարգը ճանաչելը։ Շատ գիտնականներ նույնիսկ ժխտում  էին  ատոմների  և մոլեկուլների իրական լինելը։ Ա.Մ. Բուտլերովը հերքեց այդ պատկերացումները։ Նա ելնում էր  ատոմների  և մոլեկուլների իրական գոյության մատերիալիստական և փիլիսոփայական ճիշտ  պատկերացումներից, մոլեկուլում ատոմների միջև քիմիական կապերի ճանաչման հնարավորությունից։ Նա ցույց տվեց, որ մոլեկուլների  կառուցվածքը կարելի է հաստատել փորձնական ճանապարհով՝ ուսումնասիրելվ   նյութերի  քիմիական  փոխարկումները։ Եվ հակառակը, գիտենալով մոլեկուլների կառուցվածքը, կարելի է դուրս բերել միացության քիմիական հատկությունները։
Քիմիական կառուցվածքի տեսությունը հաշվի է առնում ածխածին տարրի առանձնահատկությունները։ Օրգանական միացությունների կառուցվածքի ուսումնասիրումը մնում է օրգանական քիմիայի հիմնական  խնդիրը  և  մեր ժամանակներում։ Դրա համար, բացի քիմիականից, լայնորեն կիրառվում են հետազոտման ֆիզիկական եղանակներ, այնպիսիք, ինչպիսին են սպեկտրազննությունը, միջուկային մագնիսական ռեզոնանսը, մասս-սպեկտրաչափությունը, դիպոլների էլեկտրական մոմենտների որոշումը, ռենտգենա- և էլեկտրոնագրությունը։ Իզոմերների գոյությունը  բխում է օրգանական միացությունների կառուցվածքի տեսության հիմնադրույթներից։ Ա. Մ. Բուտլերովի մեծ հաջողությունը եղել է կառուցվածքի տեսության հիման վրա բութանի երկու իզոմերների կանխագուշակումը (ածխաջրածինների մոտ, սկսած բութանից, հնարավոր է մոլեկուլներում ատոմների միացման տարբեր կարգ)։ 1887 թ. Ա. Մ. Բուտլերովը սինթեզել է կանխատեսած իզոմերները, որը հանդիսացավ կառուցվածքի տեսության ճշտության փայլուն հաստատումը։ Դա իզոբութանն էր, որը նորմալ բութանից տարբերվում է մոլեկուլի կառուցվածքով, չնայած երկուսն էլ ունեն C4H10 փորձային բանաձևը։
Մեկը մյուսի վրա փոխադարձ ազդեցություն կարող են ունենալ նաև անմիջապես միմյանց հետ չկապված ատոմները։ Օրինակ, քլորի տարբեր ռեակցիոնունակությունը  քլորէթանում   CH3-CH2-Cl  և քլորէթիլենում CH2=CH-Cl պայմանավորված է քլորի ատոմի վրա  էթիլենային  (CH3-CH2-)  և վինիլային (CH2=CH-) խմբերի տարբեր ազդեցությամբ։ Քլորէթանի մոլեկուլում քլորը շատ ռեակցիոնունակ է, իսկ քլորէթիլենի մոլեկուլում՝ անտարբեր։ Մոլեկուլում ատոմների փոխադարձ  ազդեցության օրինաչափությունների բացահայտման մեջ մեծ ծառայություն ունի Ա.Մ. Բուտլերովի աշակերտ Վ.Վ. Մարկովնիկովը։
Էլեն Գերտրուդ Կոհեն
Էլեն Գերտրուդ Կոհեն (Ellen Gertrude Cohen, ), բրիտանացի նկարիչ և պատկերազարդող։
Օրգանական քիմիա
Օրգանական միացությունների քիմիական կառուցվածքը Ա.Մ. Բուտլերովի տեսությունը
Քիմիական կառուցվածքի Ա.Մ. Բուտլերովի տեսությունը հանդիսանում է օրգանական քիմիայի տեսական հիմքի կարևորագույն մասը։ Ըստ նշանակության, այն կարելի է համեմատել Դ.Ի. Մենդելեևի տարրերի պարբերական համակարգի հետ։ Վերջինիս նման այն հնարավորություն տվեց կանոնակարգել  (սիստեմավորել)  հսկայական գործնական նյութ, նախապես կանխատեսել նոր նյութերի գոյությունը, ինչպես նաև ցույց տալ դրանց ստացման ճանապարհը։ Իսկ դա ապահովեց օրգանական սինթեզի չտեսնված հաջողությունները։ Այժմ էլ քիմիական կառուցվածքի տեսությունը ծառայում է ուղենիշ օրգանական քիմիայի բոլոր հետազոտություններում։
Էլեն Գերտրուդ Կոհեն
Կենսագրություն
Կոհենը ծնվել է 1846 թվականին։ Նա հաճախել է Սլեյդ գեղարվեստի դպրոց և Գեղարվեստի թագավորական ակադեմիա։ Նա նաև սովորել է Փարիզում, Ժոն-Ժոսեֆ Բենիամին-Կոնստանի և Ժան Պոլ Լորանի մոտ ։
Օրգանական քիմիա
Օրգանական միացությունների հոմոլոգիական շարքերը
Օրգանական միացությունների բազմազանության մեջ կարելի է առանձնացնել նյութերի խմբեր, որոնք  քիմիական հատկություններով նման են և մեկը մյուսից տարբերվում են CH2 խմբով։
Էլեն Գերտրուդ Կոհեն
Կենսագրություն
Նա իր աշխատանքները ցուցադրել է Թագավորական ակադեմիայում, Water and Oil Colors նկարիչների թագավորական ինստիտուտում և Փարիզյան սալոնում
Օրգանական քիմիա
Օրգանական միացությունների հոմոլոգիական շարքերը
Քիմիական հատկություններով համանման և մեկը մյուսից CH2 խմբով տարբերվող միացությունները կոչվում են հոմոլոգներ։ Հարաբերական մոլեկուլային զանգվածի աճման կարգով դասավորված հոմոլոգները առաջացնում են հոմոլոգիական շարք։CH2 խումբը կոչվում է հոմոլոգիական տարբերություն։
Հոմոլոգիական շարքի օրինակ է ծառայել սահմանային ածխաջրածինների (ալկանների) շարքը։ Այդ շարքի պարզագույն ներկայացուցիչը մեթանն է։ Մեթանի հոմոլոգներն են՝ էթանը C2H6,պրոպանը C3H8, բութանը C4H10,պենտանը C5H12,հեքսանը C6H14,հեպտանը C7H16 և այլն։ Ցանկացած հաջորդ հոմոլոգի բանաձև կարելի է ստանալ նախորդ ածխաջրածնի բանաձևին ավելացնելով հոմոլոգիական տարբերությունը։
Էլեն Գերտրուդ Կոհեն
Կենսագրություն
Կոհենը իր աշխատանքները ցուցադրել է Չիկագոյի գիտության և արդյունաբերության թանգարանում, 1893 թվականի [Կոլումբիական համշխարհային ցուցադրության ժամանակ ։
Օրգանական քիմիա
Օրգանական միացությունների հոմոլոգիական շարքերը
Հոմոլոգիական շարքի բոլոր անդամների մոլեկուլների բաղադրությունը կարելի է  արտահայտել  միասնական ընդհանուր բանաձևով։ Սահմանային ածխաջրածինների դիտարկված հոմոլոգիական շարքի համար այդ բանաձևն է՝ CnH2n+2,որտեղ n-ը ածխածնի ատոմների թիվն է։
Էլեն Գերտրուդ Կոհեն
Կենսագրություն
Կոհենը պատկերազդումներ է արել Բրիտանական տարբեր պարբերականների համար, որոնց թվում է The Strand Magazine ամսագիրը ։
Կոհենի մահվան տարեթիվը անհայտ է ։
Օրգանական քիմիա
Տես նաև
Կատեգորիա:Քիմիայի բաժիններ Կատեգորիա:Օրգանական քիմիա
Էլեն Գերտրուդ Կոհեն
Արտաքին հղումներ
Կատեգորիա:Բրիտանացի նկարիչներ
Սուլեյկա Ռիվերա
Սուլեյկա Հերիս Ռիվերա Մենդոսա (Zuleyka Jerrís Rivera Mendoza,, պուերտո ռիկացի դերասանուհի, գեղեցկության մրցույթի մասնակից, «Միսս Պուերտո Ռիկո», «Միսս Տիեզերք 2006» մրցույթների հաղթող։
Երիտասարդություն
Ծնվել է Կայեյ քաղաքում, մանկությունն անցել է Սալինասում ծնողների՝ Ջերի Ռիվերայի և Կարմեն Մենդոսայի, և եղբայրների՝ Ջերի կրտսերի և Խոսե Ռիվերա Մենդոսայի հետ։ Մինչ «Միսս Պուերտո Ռիկո» տիտղոսին արժանանալը նա իր հայրենի քաղաք Սալինասում մասնակցել է տեղական թատերացված ներկայացման։ Նա նաև զբաղեցրել է առաջին հորիզոնականը «Միսս Տին Պուերտո Ռիկո» մրցույթում։ 18 տարեկանում ճանաչվել է «Միսս Տիեզերք»՝ այդ կերպ դառնալով այդ կոչմանն արժանացած ամենաերիտասարդ կանանցից մեկը։
Ռիվերան Պուերտո Ռիկայի առաջին հաղթողն է, որն ունի խառը առանձնահատկություններ (աֆրիկյան և բնիկ), որոնց շնորհիվ նա տարբերվում է նախորդներից (Մարիսոլ Մալարետ, Դեբո Կարտի-Դեու, Դայանարա Թորես և Դենիս Կինոնես), որոնք ունեն արտահայտիչ եվրոպական դիմագծեր։
Անձնական կյանք
2010 թվականից հանդիպել է NBA-ի խաղացող Խոսե Խուան Բարեայի հետ։ 2012 թվականի փետրվարի 18-ին ծնվել է նրանց որդին՝ Սեբաստիան Խոսե Բարեա Ռիվերա (Sebastián José Barea Rivera)։ 2013 թվականին զույգը բաժանվել է։
Մրցույթ
2005 թվականի նոյեմբերի 10-ին կայացած «Միսս Պուերտո Ռիկո Տիեզերք 2006» մրցույթում Ռիվերան ներկայացրել է իր հայրենի Սալինաս քաղաքը։ Այստեղ նա թագադրվել էր իբրև նախորդ մրցույթի հաղթող և Միսս Տիեզերք 2005 մրցույթի առաջին վիցեմիսս։
Միսս Տիեզերք 2006
2006 թվականի հուլիսի 23-ին Զուլեյկա Ռիվերան «Միսս Տիեզերք 2006» մրցույթում ներկայացրել է Պուերտո Ռիկոն, որը միջազգայնորեն ուղիղ եթերով հեռարձակվել է Լոս Անջելեսում։ Լողազգեստով, երեկոյան զգեստով ելույթներից և հարցազրույցից հետո Կանադայից նախկին տիտղոսակիր Նատալի Գլեբովան նրան թագադրել է «Միսս Տիեզերք»։ Այդ ժամանակ նա Ամելյա Վեգայից հետո (2003) «Միսս Տիեզերքի» ամենաերիտասարդ հաղթողն էր (մինչ 2009 թվականը՝ Ստեֆանի Ֆերնանդես)։ Նույն օրվա երեկոյան՝ մամլո հաղորդակցության ժամանակ, Ռիվերան կորցրել է գիտակցությունը։ Նշվում էր, որ այդ միջադեպը կապված է հուզական լարվածության և հագուստի ծանրության հետ ։
Ռիվերան այս տիտղոսը նվաճած հինգերորդ պուերտո ռիկացին էր։ Այդ արդյունքներով կղզին երրորդ ամենահաջող երկիրն է (ԱՄՆ-ից և Վենեսուելայից հետո)։ Ռիվերան երրորդ անընդմեջ մասնակիցն էր Պուերտո Ռիկոյից, որն ընդգրկվել է «Միսս Տիեզերք»-ի առաջին հնգյակում, այն բանից հետո, երբ 2004 թվականին Ալբա Ռեյեսը զբաղեցրել էր 3-րդ հորիզոնականը, իսկ 2005 թվականին՝ Սինթիա Օլավարիան՝ 2-րդ հորիզոնականը։
Որպես Միսս Տիեզերք՝ Ռիվերան ներկայացրել է «Միսս Տիեզերք» կազմակերպությունը ինչպես ԱՄՆ-ում, այնպես էլ արտերկրում։ Նա ապրել է Նյու Յորքում, որտեղ բնակվում էր «Միսս ԱՄՆ» Թարա Քոների և «Միսս Թին ԱՄՆ 2006» Քեթի Բլերի հետ։
«Միսս Տիեզերք 2007» մրցույթի ժամանակ նա իր թագը փոխանցել է Ճապոնիայի ներկայացուցիչ Ռիե Մորիին։ Մրցույթն անցկացվել է 2007 թվականի մայիսի 28-ին Մեխիկո քաղաքում ։
Տիտղոսը կրելու շրջան
2006 թվականի հուլիսի 23-ին Լոս Անջելեսում թագադրվելուց հետո Սուլեյկան հարցազրույց է տվել Լոս Անջելեսի լրատվամիջոցներին։
Հուլիսի վերջից մինչև օգոստոսի սկիզբը Սուլեյկան բնակվել է Ճապոնիայում, որտեղ շնորհել է «Հինգ աստղանի ադամանդ» մրցանակը Տոկիոյի «Mandarin Oriental» հյուրանոցում։ Նա նաև մասնակցել է Սան Խուանում, Պուերտո Ռիկոյում և Տոկիոյում Կուրարա Չիբանայի հետ ընթացող ֆոտոսեսիաներին։ «Միսս Տիեզերք Ճապոնիա» Կուկարա Կիբանան և Սուլեյկան այցելել են նաև Միկիմոտոյին՝ իր թագի պատրաստողին։ Օգոստոսի վերջին Սուլեյկան ուղևորվել է Ինդոնեզիա, որտեղ ներկա է գտնվել նոր սպա-սալոնի բացմանը, հանդիպել մշակույթի նախարարին և մասնակցել «Միսս Տիեզերք Ինդոնեզիա» մրցույթին, որտեղ թագադրել է Ագնի Պրատիշտխային։ Ինդոնեզիայում գտնվելու ժամանակ նա այցելել է նաև Բալի։ 2006 թվականի սեպտեմբերի 4-ին Զուլեյկան վերադարձել է Պուերտո Ռիկո, ապա հայրենի քաղաք՝ Սալինաս։
2007 թվականի ապրիլի դրությամբ Զուլեյկան այցելել է Չեխիա, Ֆրանսիա, Իտալիա, Ռուսաստան, Իսպանիա, Թուրքիա, Հունաստան, Ղազախստան, Հնդկաստան, Մեքսիկա, Թաիլանդ, Բրազիլիա, Պուերտո Ռիկո, Ճապոնիա և Ինդոնեզիա, շրջագայություններով եղել է նաև Ամերիկայի Միացյալ Նահանգներում։
2007 թվականի ապրիլի 1-ին Ռիվերան «Միսս ԱՄՆ 2007» Ռեյչել Սմիթի և «Միսս Թին ԱՄՆ 2006» Քեթի Բլերի հետ ներկա է գտնվել WrestleManiaյ-ին՝ աջակցելով Դոնալդ Թրամփին «Միլիարդատերերի ճակատամարտում»։ 2007 թվականի մայիսի 28-ին Մեխիկոյում անցկացված «Միսս Տիեզերք 2007» մրցույթում Ռիվերան իր թագը փոխանցել է Ռիո Մորիին։
Դերասանական գործունեություն
Ավարտելով իր կառավարումը որպես «Միսս Տիեզերք»՝ Ռիվերան հետաքրքրություն է դրսևորել դերասանական գործունեության նկատմամբ։ Նա առաջին անգամ հանդես է եկել 2007 թվականին «Dame Chocolate» հեռուստանովելում՝ Կարլոս Պոնսի և Կարլա Մոնրոյգի հետ ։ 2010 թվականին նրան առաջարկվել է անտագոնիստ Ռոսիո Լինչի դերը «Alguien Te Mira» հեռուստանովելում ։ Նույն տարի նկարահանվել է «Ավրորա»-յում մեկ այլ անտագոնիստի՝ Դիանա դել Վալիեի դերում ։
Հղիության պատճառով կաճատև ընդմիջումից հետո Ռիվերան 2012 թվականին վերադարձել է դերասանական գործունեությանը՝ «Ռոսարիո» ֆիլմում մարմնավորելով գլխավոր հերոսուհուն ։ Հարցազրույցներից մեկում Ռիվերան ասել է, որ ինքն ունի «հմտություններ այսպիսի անտագոնիստական դերերի համար… իր մոտ դա ստացվում է»։
Պեկանբարու
Պեկանբարու (Pekanbaru, հանդիպում է նաև Պականբարու անունով), քաղաք Ինդոնեզիայի Սումատրա կղզում։ Ռիաու պրովինցիայի (Propinsi Riau) վարչական կենտրոնն է։
Քաղաքի տարածքը ներառված է ինքնավար ադմինիստրատիվ կազմի մեջ՝ մունիցիպալիտետի։ Բնակչությունը, 2010 թվականի մարդահամարի տվյալներով, կազմում է 897 768 մարդ։ 2010 թվականի տվյալներով մակերեսը կազմում է 632,26 կմ²։
Քաղաքը գտնվում է Սումատրա կղզու կենտրոնական հատվածում, Մալակկայի նեղուցից 120 կմ և մոտ 200 կմ հեռավորության վրա Հնդկական օվկիանոսից։ Տարածվում է Սիակ(Sungai Siak) գետի երկու ափերի շուրջ։
Բնակչության ազգային կազմը շատ բազմազան է։ Առավել բազմաքանակ ներկայացուցիչներ ունեն մինանգկաբաու, մալայացի, յվանցի, բատակի ազգությունները։ Գերիշխող կրոնը՝ Սուննի իսլամ։ Հիմնադրվել է XVII դարում Սենապելան անվանումով։ Ներկայիս անունը ստացել է 1784 թվականին։ Համարվում էր Սիակ կայսրության մասը, որը, իր գոյության սկզբնական շրջանում, մալայական Ջոխոր սուլթանությունից վասալական կախում ուներ, իսկ այնուհետև՝ գաղութային կախում Նիդերլանդներից։ XVIII դարի վերջում և XIX դարի սկզբում կայսրության մայրաքաղաքն էր։ Նիդերլանդական գաղութացման ժամանակաշրջանում դարձավ սուրճի և բնական կաուչուկի արտադրման կենտրոն, ավելի ուշ՝ հանքարդյունաբերության։ Երկրորդ համաշխարհային պատերազմի ժամանակ ճապոնական զորքերի համար կարևոր հենակետ էր, գերիների և տեղացիների հարկադրված աշխատանքի կենտրոն։
1945 թվականին մտավ Ինդոնեզիայի կազմի մեջ՝ Սիակի սուլթանի՝ իր տարածքների ինքնիշխանությունը Հանրապետության իշխանություններին հանձնելուց հետո։ 1957 թվականից Ռիաուի կազմի մեջ է։ 1959 թվականից համարվում է վերջինիս ադմինիստրատիվ կենտրոնը։
Աչքի է ընկնում տնտեսական դինամիկ զարգացմամբ։ Քաղաքում տեղակայված են նավթարդունաբերական և քիմիական արդյունաբերության մեծ ընկերություններ, նավահանգիստ, «Սուլթան Շարիֆ Քասիմ II» միջազգային օդանավակայան»։ Ունի մի քանի համալսարան, այստեղ են նաև երկրի ամենամեծ հանրային գրադարաններից մեկը և ամենամեծ մարզադաշտերից մեկը։ Համարվում է Ինդոնեզիայի ամենահարմարավետ կառուցված, ենթակառուցվածքայնորեն զարգացած, էկոլոգիապես հարուստ քաղաքներից մեկը։
Մինչգաղութային շրջան
Պեկանբարույում բնակություն հաստատածների մասին առաջին հիշատակումները թվագրվում են XVII դարում, երբ այդտեղ՝ ոչ մեծ ձկնորսական Պայունգսեկակի քաղաքում տեղակայվեց ավելի մեծ՝ Սենապելան բնակավայրը, որի հիմնադիրները նախկին բնակավայրերը ստիպված լքել էին կլիմայական պայմանների դրդմամբ։ Սենապելանը դարձավ նոր բնակավայր։ Այդ անվանումը համարվում է Պեկանբարուի նախատիպը, չնայած որ «Սենապելանը» և «Պայունգսեկակին» դեռևս պահպանվում են քաղաքի երկու ժամանակակից շրջաններում։
1720-ականներին Սենապելանը կցվեց նորակազմ Սիակին՝ առաջին իսկ օրերից վասալական կախվածության մեջ մտնելով Ջոխորից։
Գաղութացման շրջան
XVIII դարում Ջոխորը բախումների մեջ հայտնվեց Նիդերլանդական Օթս-Ինդիա ընկերության հետ, որը այդ ժամանակ տեսանելիորեն մեծացրեց իր տարածքները Մալայական կղզիախմբում։ Բացի այդ, հոլանդացիները, արհամարհելով ջոխորցիներին, ուղղակիորեն հարաբերություններ հաստատեցին Սիակի ղեկավարության հետ և հասան նրան, որ թույլտվություն ստացան Սենապելանի մոտ կառուցել հսկայական ամրոց, որը գաղութարարների բնակեցման համար ծառայեց մինչև 1756 թվականը։ Հոլանդացիների հետ մի քանի անհաջող մարտերից հետո ջոխորցիները ստիպված էին 1746 թվականին խաղաղ համաձայնագիր կնքել, որով ՆՕԻԸ-ն (Նիդերլանդական Օթս-Ինդիա ընկերություն) ճանաչվում էր սուվերեն Սիակում : Սրանով հանդերձ՝ սիակական ղեկավարությունը, պահպանելով ինքնավարության գերագույն մակարդակը, սկսեց Սենապելանի ակտիվ տնտեսական զարգացումը։ 1760-ականներին այստեղ կառուցվեց սուլթանական ամրոցը (մինչև այժմ չի պահպանվել) և մեծ մզկիթ։ 1775 թվականին Սենապելանը պաշտոնապես դարձավ սուլթանության մայրաքաղաքը, որը էլ ավելի ծառայեց նրա զարգացմանը ։
Դեպի Սենապելան եկած առաջ սուլթանը Աբդուլ Ջալիլ Ալմուդին Շահն էր (Abdul Jalil Alamudin Syah), որը ձգտում էր մեծացնել արտաքին տնտեսական կապերը։ Նա փորձեց կազմակերպել շրջանային խոշոր տոնավաճառ, սակայն հաջողություն չունեցավ։ Այն բանից հետո, որ 1780-ականներին նրա տղայի՝ Մուհամմադ Ալիի (Muhammad Ali) մոտ ստացվեց կազմակերպել տոնավաճառը, այն Սումատրայի այդ շրջանի համար ստացավ այնպիսի կարևոր առևտրական նշանակություն, որ 1784 թվականի հունիսի 23-ին տեղաբնակ տոհմերի ավագների կողմից որոշում կայացվեց բնակավայրը անվանափոխել Պեկանբարու(Pekanbaru), որը բառացիորեն նշանակում էր «Նոր տոնավաճառ» (pekan - «տոնավաճառ», baru - «նոր»)։ Հենց հունիսի 23-ը համարվում է Պեկանբարուի հիմնադրման օրը և նշվում որպես քաղաքի պաշտոնական տոն ։
Գելաթ
Գելաթ (გელათი), գյուղ Վրաստանում։ Գտնվում է Կախեթի մարզի Լագոդեխի շրջանում ։
Պեկանբարու
Գաղութացման շրջան
1850-ական թվականներին Պեկանբարուն հայտնվեց ներքինսիակական կոնֆլիկտի գոտում, որը ծավալել էր դինաստիական պայքար սուլթան Շարիֆ Իսմայիլի (Syarif Ismail) և նրա ազգականներից մեկի միջև։ Սուլթանի կողմից ձևավորված վարձկանների խումբը, որի ղեկավարն էր Ադամ Ուիլսոնը (Adam Wilson), աստիճանաբար վտանգավոր դարձավ հենց սուլթանի իշխանության համար։ 1856 թվականին Շարիֆ Իսմայիլը ստիպված էր հոլանդացիներից օգնություն խնդրել, որոնք, պարտության մատնելով Ուիլսոնին, 1858 թվականին համաձայնագիր ներկայացրին կառավարությանը, ըստ որի, սուլթանությունը մտնում էր Նիդերլանդական Օսթ-Ինդիայի կազմի մեջ՝ պահպանելով իր սուվերենությունը։ Այսպիսով Պեկանբարուն կրկին հայտնվեց գաղութի կարգավիճակում:։
Գելաթ
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 205 մարդ ։
Պեկանբարու
Ճապոնական օկուպացիայի շրջան
1942 թվականի փետրվարի վերջին Պեկանբարուն զբաղեցվել էր Ճապոնիայի ռազմական ուժերի կողմից։ Քաղաքը, ինչպես նաև Սումատրայի ողջ տարածքը, տեղափոխվել էր 25-րդ բանակի օկուպացիայի գոտի և 1942 թվականի մարտի 8-ին դարձավ շրջանի կենտրոն՝ ճապոնացի ռազմաադմինիստրատիվ ղեկավարի կողմից։ Այս ամենի հետ մեկտեղ իշխանությունը մնում էր Սիակի սուլթանի ձեռքերում, ում համար ճապոնացիները պահպանել էին ծիսական լիազորությունները։
Գելաթ
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Լագոդեխի շրջան
Պեկանբարու
Ճապոնական օկուպացիայի շրջան
Փորձելով բարելավել Սումատրայի նյութատեխնիկական վիճակը, ու նաև որոշակի հումք ապահովել ապահովել Խաղաղ օվկիանոսի հաշվին, ճապոնացիները մեկնարկեցին 220 կմ-անոց երկաթգծերի կառուցումը։ Կառուցման աշխատանքներին մասնակցել են մոտավորապես 6500 հոլանդացի և բրիտանացի ռազմագերիներ, նաև ավելի քան 100 000 անազատ ինդոնեզիացի։ 1945 թվականի ամռանը, երբ ավարտվում էին աշխատանքները, սպանվել էր կամ մահացել ոչ պակաս, քան եվրոպացիների երրորդ մասը և ինդոնեզիացիների գրեթե կեսը ։
Ճապոնական օկուպացիայի շրջանը (մինչև 1945 թվականի օգոստոսը) Պեկանբարուում համարվում է նավթի հայտնաբերման, քաղաքում մաքրման գործարանի ստեղծման ժամանակաշրջան։
Ինդոնեզիայի կազմում
1945 թվականի օգոստոսի 17-ին, երբ Ինդոնեզիայի Հանրապետությունը անկախ հռչակվեց, Սիակի սուլթան Շարիֆ Կասիմ II-ը (Sultan Syarif Kasim II) հայտարարեց, որ իր տարածքները միանում են նոր հանրապետությանը. այպես էլ որոշվեց Պեկանբարուի ներկայիս տարածքային պատկանելությունը։ 1945 թվականի վերջին և 1946 թվականի սկզբին քաղաքում կազմավորվեցին նոր իշխանության հատուկ կառույցները։ 1946 թվականի մայիսի 17-ին Պեկանբարուին տրվեց քաղաքի կարգավիճակ, որը հաշվետու էր Սումատրայի մարզպետին։
Պեկանբարուի միացումը Ինդոնեզիային հաստատվեց 1946 թվականի նոյեմբերի 12-ին կնքված Լինգաջատական համաձայնագրով։ Սակայն պատերազմական գործողությունների արդյունքում, քաղաքը լցված էր նիդերլանդական զորքերով, որոնք այդտեղ էին մինչև 1948 թվականը, երբ ինդոնեզիական սուվերենտությունը այդ տարածաշրջանում հաստատվեց Ռենվիլսկական պայմանագրով։
1956 թվականին Պեկանբարուն նոր վարչական միավորում՝ Կենտրոնական Սումատրայում, ստացավ քաղաքական միավորի կարգավիճակ։ 1959 թվականի հունվարի 20-ին դարձավ Ռիաուի ադմինիստրատիվ կենտրոնը։
Աշխարհագրական դիրք
Պեկանբարուի աշխարհագրական կոորդինատները՝ 0.53333°N, 101.45°W :
Քաղաքը գտնվում է Սումատրա կղզու կենտրոնական հատվածում, Մալակկայի նեղուցից 120 կմ և մոտ 200 կմ հեռավորության վրա Հնդկական օվկիանոսից։ Հրապարակը զբաղեցնում է 632,26 կմ² տարածք։ Ունի ոչ ճիշտ դիրք. հարավ-արևմուտքից թեթևակի ձգված է դեպի հյուսիս-արևելք։ Գտնվում է Ռիաուի կենտրոնական հատվածում։ Հյուսիս-արևելքից քաղաքը սահմանագծվում է Սիակով, իսկ հարավ-արևելքից՝ Կամպարով ։
Ռելիեֆ, երկրաբանական կառուցված, բնական պայմաններ
Քաղաքի գլխավոր ջրամատակարարը համարվում է Սիակ գետը։ Նրա լայնությունը քաղաքում կազմում է մոտավորապես 100 մետր, խորությունը՝ 8 մետր։ Պեկանբարուի տարածքով են անցնում Սիակ մի քանի վտակներ՝ Ումբանսարի, Այրհիտամ, Սիմբան, Սետուկուլ, Պենգամբանգ, Ուկուի, Սագո, Սենապելան, Լիմաու, Տամպան և Սաիլ ։
Շրջակա միջավայրի պայմաններ, բնական աղետներ
Էկոլոգիական պլանում Պեկանբարուն համարվում է ոչ միայն Սումատրայի, այլ նաև Ինդոնեզիայի խոշոր քաղաքներից ամենահարուստներից մեկը։ Չնայած նավթի գործարաններին մոտ գտնվելուն և անտառային հրդեհներին՝ տեղական իշխանությունները մասշտաբային գրագրերի միջոցով կարողանում են պահպանել քաղաքի նորմալ կարգավիճակը ։
Պատմական քաղաքում հաճախ են լինում ջրհեղեղներ, չնայած XX դարի վերջում նրանց ինտենսիվությունը նշանակալիորեն նվազել է։ Քաղաքում մնացել է 20 հողատարածք, որոնք հակված են սեզոնային հեղեղումներին, սակայն նրանց տարածքը կազմում է քաղաքի ավելի քիչ մասը, քան 1%-ն է։ Այսպիսով, 2009 թվականին այստեղ տեղի ունեցած 7 ջրհեղեղներից և ոչ մեկը լայնածավալ վնաս չի հանդիսացել բնակչության համար, նրա հետևանքները վերացվել են առանց լուրջ միջոցների և ուժերի։
Թվաքանակ, դինամիկա
Ըստ 2010 թվականի մարդահամարի՝ Պեկանբարուի բնակչության թիվը կազմում է 897 768 մարդ, որոնցից 456 386 տղամարդիկ են, իսկ 441 382 կանայք։ Բնաչկության խտությունը՝ 1420 մարդ/կմ² ։ Քաղաքում գրանցված է 213 795 ընտանիք, ընտանիքների անդամների քանակը միջինում կազմում է ավելի քան 4 հոգի ։
Բնակչության թվի աճը բարձր է. այսպես, 15 տարում (1995-2010 թվականներին) թվաքանակը բազմապատկվել է (1995 թվականին՝ 441 464 մարդ)։ Բացի այդ աճը վերջին տարվ մեջ կազմում էր ավելի քան 11,8 % ։
Էթնիկ և կրոնական կազմ, լեզուներ
Քաղաքի բնակչությունը առանձնանում է էթնիկ մեծ բազմազանությամբ։ Հարաբերական մեծամասնությունը (ավելի քան 37%-ը) պատկանում են մինանգկաբաուների ազգությանը։ Քաղաքում ապրում են նաև մալայացիներ, յվանցիներ, բատակիներ, Ինդոնեզիայի այլ ազգությունների ներկայացուցիչներ և բավականին մեծ թիվ կազմող չինացիներ  ։
Քաղաքի ճնշող մեծամասնությունը կազմում են մուսուլման սունիականները։ Կան որոշ քրիստոնյաներ, ինչպես բողոքականներ, այլպես էլ կաթոլիկներ (հիմնականում բատակիների մեջ), նաև բուդդիստներ (չինացիների մեջ) ։
Քաղաքում կա 588 մզկիթ և 436 մուսուլմանական մատուռ՝ կառուցված տարբեր վայրերում, նաև 55 բողոքական ու 37 կաթոլիկ եկեղեցի, 9 բուդդիստական և 8 հինդու տաճար. կրոնական կառույցների ընդհանուր թիվը կազմում է 1133։ Տեղի մուսուլմանները վայելու են եռանդուն հավատացյալների համբավ։ Քաղաքի մզկիթը՝ Շեյխ Բախարուտդինի մզկիթը, համարվում է Ինդոնեզիայի ամենամեծ մզկիթներից մեկը ։
Բոլոր քաղաքացիները գործնականորեն ազատ տիրապետում են երկրի պետական լեզվին՝ ինդոնեզերենին։ Դրա հետ մեկտեղ նրանցից շատերը, հինականում մինանգկաբաուները ակտիվորեն օգտագործում են իրենց մայրենի լեզուն ։
Կարգավիճակ և վարչական բաժանումներ
Պեկանբարուն Ռիաուի վարչական կենտրոնն է։ Քաղաքի տարածքը համարվում է երկրորդ կարգի վարչական միավոր՝ մունիցիպալիտետ(կոտա), որը իր հերթին բաժանված է 12 շրջանի (կեզամատան)։ Շրջանների կազմում մտնում են 58 ցածրակարգ վարչական միավորներ՝ ավաններ և գյուղեր ։
Քաղաքական իշխանություններ
Օրենսդրական իշխանությունը իրականացվում է Քաղաքի խորհրդի ներկայացուցիչների կողմից (45 պատգամավոր), նաև որոշ բաներ ընդունվում են քաղաքացիների անմիջական ընտրություններով։ Խորհրդի խոսնակը, 2009 թվականի ապրիլին կայացած ընտրություններով, համարվում է Դեսմինատոն (Desmianto): Պատգամավորների կողմից կազմվել է ութ խմբակցություն, որոնք ներկայացնում են տասը քաղաքական կուսակցություններ (նրանցից երկուսը միացված են) ։
Զինանշան
Ըստ քաղաքի իշխանությունների պաշտոնական կայքի՝ զինանշանի վահանը բաժանված է հինգ մասերի, որոնք խորհրդանշում են Ինդոնեզիայի Հանրապետության պետական գաղափարախոսությունները։ Չորս քառաբաժանների գույները արտացոլում են պետական դրոշի գույները։ Բրնձի և թեյի ճյուղերը խորհրդանշում են քաղաքի բնակչության՝ պարենով և հագուստով ապահովված լինելը, բարգավաճելը։ Շղթան, որը գտնվում է զինանշանի կենտրոնում, ազգային միաբանությունն է։ Թևերով անիվը դինամիկ զարգացման խորհրդանիշն է։ Նավթաշտարակը և կաուչուկի ծառը խորհրդանշում են քաղաքի՝ արդյունաբերական և առևտրական կարևորը դեր ունենալը։ Նիզակը խորհրդանշում է քաղաքացիների հերոսականությունը՝ անկախ հայրենիք ստեղծելու համար մղած մարտերում։ Կենտրոնական հատվածում զինանշանը հորիզոնաձև բաժանող գիծը հասարակածն է, որը անցնում է Պեկանբարուից ոչ հեռու։ Ներքևի մասում՝ դեղին ժապավենի վրա ինդոնեզերեն գրված է «Kota Pekanbaru», այսինքն, «Քաղաք Պեկանբարու» ։
Ընդհանուր վիճակ, հիմնական ցուցանիշներ
Պեկանբարուն ունի կարևոր տնտեսական նշանակություն ոչ միայն Սումատրայի շրջանակներում, այլ նաև ամբողջ Ինդոնեզիայի։ Տեղի տնտեսությունը զարգանում է իսկապես դինամիկ՝ ի հաշիվ նավթի և քիմիական արդյունաբերության։ Ծառայության ոլորտը ինդոնեզական ստանդարտներով համարվում է բացառապես զարգացած, առևտրի ոլորտը աչքի է ընկնում բարձր ակտիվությամբ։ Բացի դրանից, քաղաքի որոշ մասը գտնվում է ինտենսիվ գյուղատնտեսական օգտագործման գոտում։